Quismondo

eta|250ra|Situo de Quismondo en la provinco Toledo kaj en Hispanio
Quismondo [kismOndo] estas municipo de Hispanio, en la Provinco de Toledo, regiono de Kastilio-Manĉo.

 Toponimio 
En 1211 ĝi ricevis la nomon de "Queismondo" kaj en 1571 aperas kiel "Crismondo". En tiu toponimo estas komponaĵo -nd- el ĝermanoj, devena el "mundo", kiu signifas "protektita", kaj kiu iĝas "mundo, mondo". Eble temas pri spuro de la visigotoj. Aliaj komponaĵoj eble aludas al turo, plej verŝajne protekta aŭ defenda.

 Loĝantoj 
La loĝantoj nomiĝas Quismondanos. La censita populacio en 2010 estis de 1.675 loĝantoj kaj la denseco estas de 35,64 loĝ/km².

 Situo 
Quismondo estas situa en la okcidenta parto de Kastilio-Manĉo en la komarko aŭ distrikto Komarko de Torrijos en la norda parto de la provinco de Toledo, je altitudo de 548 m; je 46 aŭ 50,2 km el Toledo, provinca ĉefurbo, kaj je 67 al 73,2 km el Madrido, ŝtata ĉefurbo. La areo de ties teritorio estas de 47 km². La geografiaj koordinatoj estas 40°6′23″ N 4°19′42″ Ok.

 Geografio 
Ĝi situantas en la nordo de la provinco de Toledo, ĉe la kilometro 67 de la ŝoseo A5, inter ĉefurboj de Madrido, Toledo kaj je 55 km de Talavera de la Reina.

Limas norde kun la municipo de Escalona, nordoriente kun la municipo de La Torre de Esteban Hambrán, oriente kun la municipoj de Santa Cruz de Retamar, Portillo de Toledo kaj Fuensalida, sudoriente kun la municipo de Novés, sude kun la municipoj de Santo Domingo-Caudilla kaj Torrijos, sudoriente kun la municipo de Maqueda, okcidente kun la municipo de Hormigos.

 Ekonomio 
Agrikulturo kaj brutobredado tradicie.

 Historio 
En la islama epoko estis jam setlejo kaj turo defenda; ĝi dependis el la tajfo de Toledo. Alfonso la 6-a de Leono kaj Kastilio konkeris la areon en 1083 kaj en 1194 la domaro aperas en dokumento de la reĝo Alfonso la 8-a kiel referenco por solvi konflikton inter la teritorioj de Maqueda kaj Escalona. Ĉirkaŭ 1211 ĝi apartenis al Maqueda kaj tio ĝis 1606, kiam ĝi sendependiĝis sed restis sub ties jurisdikcio.

Ĉar almoravidoj kaj almohadoj plu atakis la areon, la reĝo Alfonso la 8-a, en la jaro 1201 donas Maqueda kaj ties domarojn al la Ordeno de Kalatravo. En 1434 ĝi ekapartenis al Álvaro de Luna kaj el 1469, dum epoko de la Katolikaj Gereĝoj la tuta areo ekapartenis al Gutierre de Cárdenas.

En 1599 terura epidemio malpliigis la populacion kaj de tiam la loĝantaro katolike kultas al Sankta Roĥo. Estas turo mudeĥara de la 16a jarcento. Ankaŭ en la 17a jarcento oni konstruis preĝejon, fonton ktp.

 Notoj 

 Vidu ankaŭ 
 Municipoj de la provinco de Toledo

Kategorio:Kastilio-Manĉo
Kategorio:Municipoj de Toledo
Kategorio:Provinco Toledo